經數: 一五六二

經名: 阿毘達磨順正理論卷第七十

頁數: 七二一

上      欄

不退法根品同故. 如說五根增上猛利. 極圓

滿故名俱解脫. 然有俱解脫是退種1性故. 非

根勝故證惑不生. 若爾由何種性別故. 六種

種性唯應果有餘亦有耶. 修習練根唯無學

位. 餘位亦有. 頌曰

學異生亦六      練根非見道

論曰. 有學異生種性亦六. 六種應果彼爲先

故. 由所安住種性差別. 故有斷惑後生不生.

定於何時於所斷惑證不生法. 謂得能止此

類煩惱殊勝道時. 若爾此不生應是擇滅非

非擇滅. 若是非擇滅則非擇滅應是道果. 如

是便與聖敎相違. 如說云何非果法. 謂非擇

滅及虛空無. 此不生成擇滅失. 以勝道轉非

爲此故. 旣非所爲故非道果. 謂勝道轉爲證

擇滅非非擇滅故. 道轉時所證不生不名道

果. 如然燈者本爲破闇非爲盡油. 而燈生時

非唯破闇亦令油盡. 然此油盡非本所爲. 是

故不說名然燈果. 此亦應然故無有失. 故勝

種性勝道生時. 亦證不生然非道果. 今詳由

道所證不生. 定不由根應皆得故. 但由殊勝

種性力得故. 不動者惑必不生. 前說無學退

法有三. 一增進根. 二退住學. 三住自位而般

涅槃. 思等四隨應有四五六七. 非唯無學有

增進根. 有學異生亦有此義. 唯非見道能修

練根. 此位無容起加行故. 謂見道位速疾運

轉無暇於中更修餘事. 唯於信解異生位中.

能修練根如無學位. 如說不動退現法樂. 如

何不動法亦許有退義. 無相違過. 所以者何.

頌曰

中      欄

應知退有三      已未得受用

佛唯有最後      利中後鈍三

論曰. 應知諸退總有三種. 一已得退. 謂退已

得殊勝功德. 二未得退. 謂未能得應得功德.

三受用退. 謂諸已得殊勝功德不現在前. 2三

中前二非得爲體. 第三唯彼不現在前. 此三

退中世尊唯有一受用退. 以有決定所作事

業牽引其心. 雖有所餘無量希有不共佛法

無暇起故. 除佛世尊餘不動法具有未得及

受用退. 謂於殊勝無諍定等. 應得功德未能

得故有未得退. 有餘事業牽引其心. 已得功

德無暇起故有受用退. 餘五種性容具有三.

亦容退失已得德故. 約受用退說不動法. 退

現法樂無相違過. 經主於此作如是言. 約無

退宗不應爲難. 如何不動退現法樂. 非約靜

慮退不退故. 經說動法及不動法. 一切應果

無漏解脫. 皆名不動心解脫故. 然於靜慮起

自在中. 可有退者名爲退法. 不可退者名不

退法. 如是思等如理應思. 若爾不退安住不

動有何差別. 皆於靜慮起自在中無退失故.

非練根得名爲不退. 練根所得名爲不動. 此

二所起殊勝等至. 設遇退緣亦無退理. 安住

法者但於已住. 諸勝德中能無退失. 不能更

引餘勝德生. 設復引生從彼可退. 是不退等

三種差別. 如是建立阿羅漢果. 退不退等差

別不成. 且約退失現法樂住. 起自在性建立

退法. 如前種種推徵已破. 不退等三有相雜

失. 且依彼執不退安住. 二聖者相應無差別.

許二俱非練根得故. 已得勝德俱無退故. 未

下     欄

得勝德俱能起故. 雖言安住新起勝德. 可有

退理異於不退. 而安住名不依彼立. 安住名

顯離進退故. 又彼宗許安住利根. 寧言有退

新起勝德. 若許有退應名退法. 彼宗退法亦

非全退. 全退便應起煩惱故. 所言不動由練

根得. 異不退法理亦不成. 以彼所宗於現法

樂. 怖失自在故修練根. 練所得根爲退不退.

若許有退應名退法. 以彼3自說若於靜慮. 退

失自在名退法故. 若許不退如由退力. 立退

法名如是. 亦應由不退力名爲不退. 是則不

動與不退同. 如何於中固立差別. 若謂本性

是利根者名不退法. 後修練根方成利者名不

動法. 爲顯此別建立二名. 是則應同安住堪

達. 彼許安住本性利根. 非練根得同無退故.

雖言不退能新引起. 殊勝功德與安住異. 理

亦不然. 不約新起殊勝功德立不退故. 謂彼

所宗言此種性. 於新勝德若起不起. 性利根

故於現法樂. 不失自在是不退相. 安住亦然

故應無別. 堪能達故得堪達名. 彼宗不言從

此種性. 更至別類無漏解脫. 定應但許練有

漏根. 則定依先退法種性. 修練根行轉名堪

達. 是則堪達亦練根成. 此所成根爲退不退.

若許有退應名退法. 若無退失應名不動. 俱

練根得□不退故. 又不應說練有漏根. 得究

竟時名不動法. 由此不動法是應果性故. 非

阿羅漢爲於少劣. 暫現法樂得自在故. 起大

加行修習練根. 展轉修令至不動法. 是故經

主但述已情不可依憑. 趣聖敎理唯有對法

正理可憑. 悟阿羅漢退等差別. 謂就應果身

經數: 一五六二

經名: 阿毘達磨順正理論卷第七十

頁數: 七二二

上      欄

中所成無漏功德有勝劣異. 建立六種種性

差別. 諸阿羅漢爲得後後. 轉勝轉增無漏功

德. 起大加行修習練根. 致大□勞可有斯理.

非爲世俗如腐爛屍易壞難成. 下劣功德暫

時現起設大□勞. 故彼所宗不可依據. 諸阿

羅漢旣許退果爲更生不. 彼於退位帶惑命

終應更受生. 諸住果時所不作事退時作不.

彼旣起惑應有更爲果相違事. 無如是過. 所

以者何. 頌曰

一切從果退      必得不命終

住果所不爲     1暫增故不作

論曰. 無從果退中間命終. 退已須臾必還得

故. 若有壽量將臨盡者. 必無退理無失念故.

要有餘壽方有退理. 退已不久必還證得. 如

契經說. 苾芻當知. 如是多聞諸聖弟子. 2退

失正念速復還能. 令所退起盡沒滅離. 若謂

不然修梵行果. 應非安隱可委信處. 又住果

位所不應爲. 違果事業由*暫增故. 雖暫失念

煩惱現行. 如住果時必無作理. 如高族者暫

失位時. 不等凡庸造鄙下業. 又誰有退誰無

退耶. 修不淨觀入聖道者容有退失. 修持息

念入聖道者必無退失. 尊重止觀無貪癡增.

如次應知有退無退. 何界何趣容有退耶. 唯

欲界人三洲有退. 六欲天處得聖果者有說

利根故無有退. 以有勝智能制伏心. 令背

妙境入聖道故. 有說退者由闕資緣. 或所依

身不平等故. 六欲天處二事□無. 雖有鈍根

隨信行性. 生彼得聖亦無退理. 諸有退者爲

起惑退. 爲先退已惑方現前. 或有欲令由起

中      欄

或退. 品類足論當云何通. 如彼論說. 欲貪隨

眠由三處起. 一欲貪隨眠未斷遍知故. 二順

彼纏法正現在前故. 三於彼正起非理作意故.

乃至廣說無相違失. 所以者何. 煩惱現前略

有二種. 已斷未斷有差別故. 此中偏說未斷

起者. 又煩惱起略有二門. 染不染心無間起

故. 此中偏說染無間者. 或煩惱起總有三緣.

然煩惱生所[&FFFF]#不定. 或有唯[&FFFF]#境界力生. 或

[&FFFF]#境因或兼加行. 此約具者故說由三. 或起

3惑時三緣必具. 非理作意正起現前. 所斷隨

眠必還成故. 何心無間起惑退耶. 且從無學

起惑退者. 若起色纏無色纏退. 唯從自地順

退分定. 相應善心無間而起. 非4住欲界有上

地攝. 無覆無記心現在前. 唯除通果心. 然無

從彼退豈不順退分. 各於自地離染時捨. 如

何無學者未退起惑. 彼心現前理實如是. 然

順住分品類有三. 一少順退. 二少順進. 三守

自5住. 前言自地順退分定. 卽順住分中. 少分

順退者. 少順退故得順退名. 然此定心與守

自位. 多相涉故順住分攝. 諸有未失順退分

者. 彼心無間煩惱現前. 若捨彼心從順住攝.

少順退者起煩惱退. 故於文義無所相違. 若

起欲纏而退失者. 從自地善無覆無記. 二心

無間皆容現前. 諸從學位起惑退者. 起色無

色煩惱退時. 若先全離此地染者. 唯從此地

順退分定. 相應善心無間而起. 若未全離此

地染者. 從此地攝善及染汚. 二心無間皆容

現前. 起欲界纏而退失者. 若先全離欲界繫

染. 從自地善無覆無記. 二心無間皆容現前.

下     欄

若未全離欲界染者. 從欲善染無覆無記. 三

心無間皆容現前. 若未現前獲得淸淨. 靜慮

無色必無能起. 色無色纏退失所得. 彼惑從

彼無間起故. 但起欲纏退失所得. 若現前得

淸淨靜慮. 猶未現前得淨無色. 必無能起無

色纏退. 起欲色纏退失所得. 若已現前獲得

淸淨靜慮無色. 通起欲色無色界纏退失所

得. 諸有退失先所得時. 若起上纏現在前退.

不失下善不成下惑. 若起下纏現在前退. 定

失上善定成上惑. 復有欲令要先退已. 後時

對境惑方現前. 施設足論當云何釋. 如彼論

說無色三纏一一現起. 退無色盡住色盡中.

識身足論復云何釋. 如彼論說. 無色界繫染

心現前. 捨無學善續有學善. 退無學心住有

學心. 此俱不相違依覺時說故. 謂先雖退而

未覺知. 後起惑時方自覺的球. 如有先誦四阿

□摩. 中廢多時雖忘不覺. 後誦不得方自知

忘. 此亦應然故無違失. 住何心退後起惑

耶. 住欲界中無覆無記. 威儀工巧異熟生心.

退已後時方能起惑. 然此欲界繫無覆無記

心. 或有總違三界煩惱. 此心正起無有退得

三界惑義. 或有但違欲色煩惱. 此心正起容

有退得無色惑義. 或有但違欲界煩惱. 此心

正起容有退得二界惑義. 或有不違三界煩

惱. 此心正起容有退得三界惑義. 一切退已

隨其所應. 起惑前心皆如上說. 於此二說前

說爲善. 如上所言有練根得. 今應思擇諸聖

練根. 有幾無間幾解脫道. 用有漏道爲無漏

耶. 依何身依何地. 頌曰

經數: 一五六二

經名: 阿毘達磨順正理論卷第七十

頁數: 七二三

上      欄

練根無學位      九無間解脫

久習故學一      無漏依人三

無學依九地      有學但依六

捨果勝果道      唯得果道故

論曰. 心勝種性修練根者. 無學位中轉一一

性. 各九無間九解脫道如得應果. 所以者何.

彼鈍根性由久1串習. 非少功力可能令轉. 學

無學道所成堅故. 有學位中轉一一性. 各一

無間一解脫道. 如得初果非久習故. 彼加

行道諸位各一. 學無學位修練根時. 皆漸次

修後後種性. 得勝種性方捨前劣. 故諸無

學修練根時. 加行無間前八解脫. 如應皆是

退法等收. 第九解脫是思法等. 諸有學者修

練根時. 加行無間是退等攝. 解脫道時名思

法等. 我所承稟諸大論師. 咸言練根皆爲遮

遣. 見修斷惑力所引發. 無覆無記無知現行.

故學位中修練根者. 正爲遮遣見惑所發. 無

學位中修練根者. 正爲遮遣修惑所發. 如如

斷彼能發惑時. 所起無間解脫多少如是. 如

是斷彼所發無知現行道數亦爾. 是故無學

修練根時. 用九無間九解脫道. 學位練根二

道各一. 然見修惑所發無知. 隨所障殊有多

品類. 故轉退等成思等時. 諸道現前各有所

遣. 由此無有2超得勝性. 有餘師說. 一切練

根皆一加行. 無間解脫前說爲善理如前故.

如是無間及解脫道. 一切唯是無漏性攝. 聖

者必無用有漏道而轉根理. 以世俗法體非

增上無堪能故. 一切加行皆通二種. 如是所

說但據現行. 兼未來修復有差別. 謂無學位

中    欄

修練根時加行. 未來亦通修二九無間道及

八解脫. 未來所修亦唯無漏. 第九解脫未來

修二. 兼修三界所有功德. 與3初盡4智所修

同故. 若有學位修練根時加行. 未來亦5通修

6二無間解脫. 未來所修亦唯無漏如得初果.

7若爾8豈不廣論相違. 如廣論言從9信解性

修練根行. 得見至時十四化10心爾時11亦得.

寧不許學解脫道中亦於未來. 修有漏道此

12無違失所以者何. 彼論但依得俱13生說. 如

下地道現在前時. 上地化心亦說爲得. 謂如

已離三靜慮染. 依初14靜慮入見諦者. 亦說彼

得四定化心. 然理不應由下見道. 現在前故

修上地法. 彼文但依見道與彼得俱生. 說此

亦應然. 有餘師言. 諸未來法有得. 得故卽說

名修旣彼得俱. 寧不修彼. 故諸有學修練根

時. 解脫道中亦修有漏. 然非一切皆能通修.

謂若預流未趣後果. 修練根行解15脫道中. 如

得果時唯修無漏. 由見道得一來不還. 未趣

後時應知亦爾. 分離有頂中間練根. 解脫所

修亦唯無漏. 餘有學位修練根時. 解脫所修

皆通二種. 前說爲善. 所以者何. 非彼得俱皆

名修彼. 勿一切法能修一切. 又有學位修練

根時. 正爲遮遣見惑所發. 與斷見惑道數

旣同. 如何所修異見道果. 若餘趣後中間練

根. 解脫道中亦修有漏. 無間道位何不許然.

如離染時二道等故. 然無學位修練根時. 道

數所修如斷有頂. 若有學位修練根時. 道數

所修如斷上界. 見道所斷由彼但與□得果

時道相似故. 學無學位修練根時. 加行皆通

下     欄

曾未曾得. 無間解脫唯是未曾一切皆通. 法

智類智修練根者. 唯三洲人唯依此身有怖

16退故. 以何等故名爲練根. 調練諸根令增長

故. 謂道力故令根相續. 捨下得中捨中得上.

漸漸增勝名爲練根. 故練根名目轉根義. 雖

八解脫漸得勝根. 而由本心心勝性故. 未得

勝性不捨前劣. 如得後果方捨前向. 如在聖

位種性有六. 能修練根於見道前. 煖等加行

應知亦爾. 有差別者若聖位中. 得勝種性必

捨前劣. 煖等位中修練根者. 但得勝性劣性

不行. 名爲轉根非捨劣得. 無學練根通依九

地. 謂四靜慮未至中間及三無色. 唯此九地

有無漏道餘地無故. 有學練根唯17依六地除

三無色. 所以者何. 以轉根者容有捨果及勝

果道. 所得唯果非勝果道心欣果故. 無有學

果無色地攝. 故學練根但依六地. 設許學位

依無色練. 根定是不還住勝果道位. 無不還

果無色地攝. 故不依無色修練根得果. 以初

二果唯未至攝. 不還唯通六地攝故. 有說唯

有住果練根. 勿有捨多得少過故無如是過.

以練根者心期勝果不心多故. 由此學位修

練根者. 若住果道加行等三皆果道攝. 若住

勝道加行無18間勝果道攝. 解脫道果道攝. 住

無學位修練根者. 加行等三唯果道攝. 諸住

果位修練根時. 捨果得果住勝道位. 修練根

時捨二得果. 又諸聖位修練根時. 與本得果

地同或異. 謂初二果依地必同. 彼此俱依未

至地故. 不還應果依地不定. 或依本地或

上或下. 有差別者若諸不還. 依下練根不得

經數: 一五六二

經名: 阿毘達磨順正理論卷第七十

頁數: 七二四

上      欄

上果. 阿羅漢不爾如本得果故. 分斷有頂結

練根得果時. 雖捨彼斷不成彼結. 如異生者

生上七地. 隨應捨下斷而不成下結. 俱是進

時非退時故. 諸無學位補特伽羅. 總有幾種

由何差別. 頌曰

七聲聞二佛      差別由九根

論曰. 居無學位聖者有九. 謂七聲聞及二覺

者. 退法等五不動分二. 後先別故名七聲聞.

獨覺大覺名二覺者. 由下下等九品根異. 令

無1學聖成九差別. 有學無學補特伽羅. 一切

總收無過七種. 一隨信行. 二隨法行. 三信

解. 四見至. 五身證. 六慧解脫. 七俱解脫. 依

何立七事別有幾. 頌曰

加行根滅定      解脫故成七

此事別唯六      三道各二故

論曰. 依加行異立初二種. 謂依先時隨信他

語及自隨法能於所心. 一切義中修加行故.

立隨信行隨法行名. 依根不同立次二種. 謂

依鈍利信慧根增. 如次名爲信解見至. 依得

滅定立身證名. 由身證得滅盡定故. 依解脫

異立後二種. 謂依唯慧離煩惱障者. 立慧解

脫依兼得定. 離解脫障者立俱解脫. 此名雖

七事別唯六. 謂見道中有二聖者. 一隨信行

二隨法行. 此至修道別立二名. 一信解二見

至. 此至無學復立二名. 謂時解脫不時解脫.

然唯應說有二聖者. 隨信隨法行有異故. 卽

此二種隨道差別. 雖立異名而無別體. 如是

所說補特伽羅. 以根性道離染依別. 諸門分

2析數成多千. 且如最初一隨信行. 根故成三

中     欄

謂下中上. 性故成五謂退法等. 道故成十五

謂八忍七智. 離染故成七十三. 謂具縛離八

地染. 依身故成九. 謂三洲欲天. 若根性道離

染依身. 相乘合成一億四萬七千八百二十

五種. 3隨法行等如理應思. 如是等門差別無

量. 若欲委細一一分別. 施功甚多所用極

4少. 故我於此略示方隅. 有智學徒應廣思

5擇. 前說依解脫立後二種. 立後二種相由何

應知. 頌曰

俱由得滅定      餘名慧解脫

論曰. 諸阿羅漢得滅盡定者名俱解脫. 由慧

定力雙解脫煩惱解脫障故. 所餘未得滅盡

定者6名慧解脫. 但由慧力於煩惱障得解脫

故. 何等名爲解脫障體. 諸阿羅漢心已解脫.

而更心解脫爲解脫彼障. 謂於所障諸解脫

中. 有劣無知無覆無記. 性能障解脫是解脫

障體. 於彼彼界得離染時. 雖已無餘斷而起

解脫. 彼不行時方名解脫彼. 有餘師說. 此解

脫障卽以於諸定不自在爲體. 有餘師說. 此

解脫障卽以諸定不得爲體. 有餘師說. 於彼

加行不勤心故. 不聽聞故不數習故解脫不

生. 卽此名爲解脫障體. 初說應理. 所以者

何. 必有少法力能爲障. 令彼於定不自在轉.

若不爾者. 彼有何緣於諸定中不得自在. 不

得定者必有所因. 不可說言卽因不得. 自體

不應還因自故. 或煩惱障亦應可說. 卽以應

果不得爲性. 彼旣不然此云何爾. 阿羅漢

果亦由於加行. 不勤心等故體不得生. 豈便

無別煩惱障體. 故後三說皆不應理. 又無漏

下    欄

心亦有從此名得解脫. 由約在身及約行世

說解脫故. 謂要解脫解脫障時. 方起在身及

行世故. 諸阿羅漢有名同者根亦同耶. 應作

四句. 第一句者. 慧解脫中有時解脫不時解

脫. 俱解脫中有二亦爾. 第二句者. 時解脫

中有慧解脫有俱解脫. 不時解脫有二亦爾.

第三句者. 慧解脫中二. 時解脫自互相望二.

不時解脫俱解脫亦爾. 第四句者. 慧解脫中

取時解脫. 俱解脫中不時解脫. 展轉相望與

此相違應知亦爾. 如世尊說五煩惱斷. 不可

牽引未名滿學. 學無學位各由幾因. 於等位

中獨稱爲滿. 頌曰

有學名爲滿      由根果定三

無學得滿名      但由根定二

論曰. 學於學位獨得滿名. 要具三因謂根果

定. 故見至身證獨得名爲滿. 少有闕者尙非

滿學. 肉一切闕而得滿名. 何等名爲少有闕

者. 謂信解得7滅定. 或見至不還未得滅盡定.

或見至未離欲. 或信解不還未得滅盡定. 何

等名爲一切闕者. 謂信解未離欲有8許少闕

亦得滿名. 彼作是言有有學者. 但由根故亦

得滿名. 謂諸見至未離欲染. 有有學者但由

果故. 亦得滿名. 謂信解不還未得滅盡定. 有

有學者由根果故亦得滿名. 謂見至不還未

得滅盡定. 有有學者由果定故亦得滿名. 謂

諸信解得滅盡定. 有有學者具由三故獨得滿

名. 謂諸見至得滅盡定. 無有學者但由定故.

及根定故亦得滿名. 此不可依. 如何有學於

諸有學勝功德中. 猶未具證而許名滿故. 如

經數: 一五六二

經名: 阿毘達磨順正理論卷第七十一

頁數: 七二五

上      欄

前說理定可依. 無學位中無非果滿故不由

果建立滿名. 自位相望獨名滿者. 要具二種

謂根與定. 故唯不時俱解脫者. 望餘無學獨

得滿名. 隨闕1一者尙非滿無學. 何肉雙闕

得滿無學名. 何等名爲隨闕一者. 謂時解脫

得滅盡定. 或不時解脫不得滅盡定. 何等2名

爲雙闕二者. 謂時解脫不得滅定. 有許闕一

亦得滿名. 此不可依理如前說. 如契經說.

二阿羅漢一具三明二不退法. 於前所說諸

應果中. 二阿羅漢何應果攝. 且不退法攝在

不動. 然此不動差別有二. 一者唯能不退應

果. 二者不退一切勝德. 此中第一但名不動.

如思法等由練根得. 仍有退失阿羅漢果. 此

異彼故得不動名. 然於應果一切勝德. 猶可

退失不名不退. 第二亦無退諸勝德. 故經於

彼立不退名. 以不動中於勝功德有可退者.

是故契經於不動. 內立不退法具三明者. 有

言此攝在慧解脫. 俱解脫中豈不宿住死生

漏盡. 三種妙智名曰三明. 若具成此三名具

三明者. 作如是說爲欲顯何. 若具三明必起

靜慮. 三明要依靜慮發故. 非慧解脫靜慮現

前. 蘇尸摩經分明說故. 寧說慧解脫亦攝具

三明. 此不相違經據滿故. 然有已得七解脫

者. 未得滅定故亦名慧解脫. 依不得滅盡定

體. 建立慧俱二解脫故. 理3必應爾. 以契經

言有具三明非4俱解脫. 旣有此說便決定知.

有具三明非俱解脫. 離慧解脫此爲是何. 是

故所言具三明者. 二解脫攝定爲應理. 有言

非理. 所以者何. 彼不了達所引經故. 於餘契

中     欄

經有相違故. 謂彼所引恣擧經言. 有具三明

非俱解脫. 據遮圓滿俱解脫說. 然有極下唯

得最初. 根本靜慮現在前者. 亦說名爲俱解

脫故. 如餘經說. 時迦[&FFFF]#迦問慶喜言. 世尊處

處說俱解脫. 此俱解脫名何所5目佛數說耶.

慶喜答言. 俱解脫者. 謂入離欲惡不善法. 有

尋有伺離生喜樂. 初靜慮中具足安住. 及由

慧故見諸漏盡. 齊此方名俱解脫者. 准此經

說知恣擧經. 據遮圓滿俱解脫說. 卽此經後

復作是言. 應知所餘名慧解脫. 又遮慧解脫

起初根本定故. 次慶喜告迦[&FFFF]#迦. 具壽當知

非慧解脫. 已入離欲惡不善法. 有尋有伺離

生喜樂. 初靜慮中具足安住. 然能以慧見諸

漏盡. 世尊說爲慧解脫者. 由此彼謂蘇尸摩

經. 6且據圓滿慧解脫說. 唯約已得滅盡定者

立俱解脫. 其理不成. 故此經中意顯此義. 具

三明者必俱解脫. 要起根本靜慮現前. 方有

得名具三明故. 有俱解脫非具三明. 謂阿羅

漢得八解脫. 而未能起三明現前. 7今詳諸經

眞實意趣. 慧俱解脫若圓滿者其體8各異. 未

起根本已得滅盡位懸隔故. 不圓滿者二體

相雜. 隨說皆通不應爲諍. 然欲簡別令無雜

者. 應9就滅定不得10得說. 以慧解脫無得滅

定根本靜慮. 雖不現行然於去來必成就故.

由此可說具三明者. 理通攝在二解脫中11

*說一切有部順正理論*卷第七十

下      欄

阿毘達磨順正理論卷第七十一

尊者衆賢造

*三藏法師玄□奉     *詔譯

*辯賢聖品第六之十五

廣說諸道差別無量. 謂世出世見修道等. 今

應思擇於諸道中. 略說有幾可能遍攝. 頌曰

應知一切道      略說唯有四

謂加行無間      解脫勝進道

論曰. 加行道者. 謂此無間無間道生. 無間道

者. 謂此能滅所應斷障. 解脫道者. 謂已解

脫所應斷障最初所生. 勝進道者. 謂除無間

加行解脫所餘諸道. 何義名道. 謂尋心依. 依

此尋心涅槃果故. 由此一切修苦智等. 無不

皆爲尋心涅槃. 或此道名目涅槃路. 三乘賢

聖涉此夷途. 速達二種涅槃界故. 道於餘處

立通行名. 以於諦中能善通達. 復能速往涅

槃城故. 此有幾種依何建立. 頌曰

通行有四種      樂依本靜慮

苦依所餘地      遲速鈍利根

論曰. 經說通行總有四種. 一苦遲通行. 二苦

速通行. 三樂遲通行. 四樂速通行. 此四通行

有差別者. 依地依根建立異故. 云何依地建

立差別. 謂依根本四靜慮中. 所生聖道名樂

通行. 任運轉故如乘船筏. 任運轉者. 由此地

中止觀雙行無增減故. 又此諸地所有等持.

攝受五支四支成故. 依餘無色未至中間. 所

生聖道名苦通行. 雖道非苦苦受相應. 艱辛

經數: 一五六二

經名: 阿毘達磨順正理論卷第七十一

頁數: 七二六

上      欄

轉故亦名爲苦. 如依陸路乘馬等行. 艱辛轉

者. 由此地中止觀雖俱而增減故. 謂無色地

觀減止增. 未至中間觀增止減. 又此諸地所

有等持. 不攝五支四支成故. 有餘師說. 未至

地道難可成辦故立苦名. 謂有先來都未得

定. 多起功用方得現前. 此旣現前爲勝加行.

根本靜慮易起故樂. 靜慮中間同一地攝. 異

心品滅異心品生極爲艱辛故亦名苦. 譬如

以木析木極難. 謂一地中有尋有伺. [&FFFF]#心品

滅無尋唯伺. 細心品生多用功力. 諸無色定

亦甚難成. 故亦名苦極微細故. 謂無色定行

相□然. 不易測量修難成辦. 又從靜慮起無

色時. 五蘊定滅四蘊定起. 極爲難辦故立苦

名云何依根建立差別. 謂卽苦樂二通行中.

鈍根名遲利根名速. 二行於境通達稽遲. 說

名遲通□此名速. 或遲鈍者所起通行名遲

通行. 速此相違. 或趣涅槃有遲有速. 由根鈍

利如後當1辯. 此行五蘊四蘊爲性. 由依色定

無色定別. 而名通者顯慧勝故. 如見道位雖

具五蘊. 以慧勝故偏立見名. 如見道邊諸世

俗智. 金剛喩定亦以五蘊四蘊爲體立智定

名. 然有經中說四通行. 五根爲性亦就勝說.

慧勝中勝故立通名. 爲諸有2情無中根者. 而

今但說遲速行耶. 有一類言無中根者. 如契

經說諸利根中. 唯有指□最爲第一. 諸鈍根

中唯有蛇奴最爲第一. 此經不說別有中根

故知非有. 又於三道各說二故. 謂見道中唯

見說有. 隨信法行二道差別. 修道位中唯見

說有. 信解見至二道差別. 無學道中唯見說

中     欄

有. 時及不時二道差別. 若許有中根應各說

三道. 若爾應與契經相違. 如說. 有情世間生

長. 有利中鈍三根差別. 此不相違. 依佛出世

彼有情類. 初中後時入道不同作是說故. 初

入道者如阿若多□陳那等. 後入道者如善

賢等. 中謂所餘. 或據有情種解脫分有上中

下故說無違. 然理定應有中根者. 謂隨法行

一種性中. 有大聲聞獨覺大覺. 不可說彼根

品無差. 又契經中說隨法行是鈍根攝. 如說.

五根增上猛利. 極圓滿者名俱解脫. 乃至廣

說. 然通行中不別說有中品行者不明了故.

於世典中亦隨明了. 唯見顯示上下非中. 由

此已釋道唯二意. 又彼所引根第一經. 已定

證成有中根者. 謂旣說有第一利根. 知更有

餘利而非極. 但對鈍者說之爲利. 又旣說有

第一鈍根. 知更有餘鈍而非極. 但對利者說

之爲鈍. 故應決定許有中根. 經中明說有三

根故. 依根立道必亦有三. 但不分明故唯說

二. 然中根性攝在二中. 以利鈍中有非極故.

應知通行隨此相說. 唯立遲速無別處中. 然

上所言由根利鈍. 於趣圓寂有速有遲. 此據

等修勤加行說. 若不據等則鈍利根. 趣向涅

槃遲速不定. 又契經說. 有現法遲身壞速等

四句差別. 此約加行有勤不勤. 不約轉根及

有退說. 以諸聖者若已經生. 不退不轉根不

生上界故. 大覺獨覺到究竟. 聲聞依何通行

入聖. 證極果大覺唯依樂速通行. 謂以第四

靜慮爲依. 由極利根入正決定. 證得無上正

等菩提. 於獨覺中麟角喩者. 如大覺說餘則

下     欄

不定. 於到究竟二聲聞中. 舍利子依苦速通

行. 及樂速通行入聖證極果. 彼依未至入正

決定. 依第四定得漏盡故. 目連唯依苦速通

行. 謂依未至入正決定. 依無色定得漏盡故.

二聖先來樂慧樂定. 故證極果依色無色. 許

到究竟諸大聲聞. 法爾唯應漸次得果. 故彼

入聖道皆依未至地道. 亦名爲菩提分法. 此

有幾種名義云何. 頌曰

覺分三十七      謂四念住等

覺謂盡無生      順此故名分

論曰. 經說覺分有三十七. 謂四念住四正斷

四神足五根五力七等覺支八聖道支. 盡無

生智說名爲覺. 隨覺者別立三菩提. 一聲聞

菩提. 二獨覺菩提. 三無上菩提. 無智睡眠皆

永斷故. 及如實知已作已事. 不復作故此二

名覺. 三十七法順趣菩提. 是故皆名菩提分

法. 此三十七體各別耶. 不爾云何. 頌曰

此實事唯十      謂慧勤定信

念喜捨輕安      及戒尋爲體

論曰. 此覺分名雖三十七. 實事唯十卽慧勤

等. 謂四念住慧根慧力擇法覺支正見以慧

爲體. 四正斷精進根精進力精進覺支正精

進以勤爲體. 四神足定根定力定覺支正定

以定爲體. 信根信力以信爲體. 念根念力念

覺支正念以念爲體. 喜覺支以喜爲體. 捨

覺支以行蘊攝捨爲體. 輕安覺支以輕安爲

體. 正語正業正命以戒爲體. 正思惟以尋爲

體. 如是覺分實事唯十. 前五卽是信等五根.

由境等殊分爲三十. 更加喜捨輕安戒尋. 戒

經數: 一五六二

經名: 阿毘達磨順正理論卷第七十一

頁數: 七二七

上      欄

分爲三復總成七. 幷前合成三十七種. 毘婆

沙師說有十一. 身業語業不相雜故. 戒分爲

二餘九同前. 念住等三名無別屬. 如何獨說

爲慧勤定. 頌曰

四念住正斷      神足隨增上

說爲慧勤定      實諸加行善

論曰. 四念住等三品善法. 體實遍攝諸加行

善. 然隨同品增上善根. 如次說爲慧勤及定.

何緣於慧立念住名. 慧由念力持令住故. 何

故說勤名爲正斷. 於正修習斷修位中. 此勤

力能斷懈怠故. 或名正勝於正持策. 身語意

中此最勝故. 何緣於定立神足1名. 諸靈妙

德所依止故. 經主此中作如是說. 有餘師說.

神卽是2定足. 謂欲等彼應覺分. 事有十三

增欲心故. 又違經說. 如契經言. 吾今爲汝說

神足等. 神謂受用種種神境. 分一爲多乃至

廣說. 足謂欲等四三摩地. 此中佛說定果名

神. 欲等所生等持名足無如是. 失彼許等. 持

體卽是神亦是神足. 彼所言足謂欲等者. 爲

顯等持有四種. 故擧因顯果說欲等言. 然諸

等持總有二種. 一於善根加行位勝. 二於善

根成滿位勝. 前名神足後名爲神. 故契經言

由欲曾上. 所得勝定名欲等持. 此言卽說加

行位定. 復言方便爲斷已生惡不善法. 乃至

爲令已生善法安住增廣. 由前欲定生起於

欲. 發勤精進攝心持心. 此說善根成滿位定

攝心. 謂慧持心謂定能攝持心是彼相故. 復

言如是欲勤精進攝心持心. 乃至廣說云何

欲等由欲等持. 此言爲明後起欲等. 是等引

中    欄

者修欲等持. 加行成時所證果義. 復言此位.

若欲若勤若信若輕安若念正智若思若

捨. 皆名勝行. 依何修造立勝行名. 依修造神

故名勝行. 由如是理. 故次說言如是勝行. 及

前欲定合名欲定勝行神足. 所言神足者是

神所依義. 以前欲定是前生定因. 後起欲等

是俱生定因故. 勝行中不復說. 定因定果定

無容俱故. 俱生欲等於所修定有何功能. 若

離俱生欲等諸法定不生故. 以定於彼俱生

聚中最殊勝故. 說是所修起先欲定爲加行

者本. 爲心得後勝定故. 由如是理彼說等持.

體卽是神亦是神足. 故無覺分增欲心失. 又

彼亦無違契經過. 故彼自釋此契經文. 言以

神聲說於神果. 如遍知果說遍知聲. 如是所

言定爲應理. 由此經說云何名爲趣修神足

道. 謂八支聖道順淸淨. 經說言大德. 我今

定說有如是神. 然如是神性是下劣. 諸異生

類本所成法. 非聖非聖性. 非通非通性. 不能

得菩提. 不能得涅槃. 由是不應修此神足. 是

八聖道所應趣心. 但爲斷除能證根本靜慮

定障. 便爲應理. 雖定卽神而此經說. 神果變

現事相名神. 欲令尋[&FFFF]#悟入於細. 兼爲顯定

是彼近因. 故作是言無違經過. 何緣信等立

根力名. 以增上故. 難屈伏故. 何緣此五先

說爲根後名爲力. 由此五法依下上品分先

後故. 又依可屈伏不可屈伏故. 下品信等勢

用劣故. 猶爲所治同類屈伏. 上品□此故得

力名. 所說覺支爲有何義. 能覺悟義名爲覺

支. 若爾覺支唯應有一. 不爾念等是擇法分.

下     欄

皆順擇法從勝爲名. 或覺之支是覺支義. 若

爾應許覺支唯六. 不爾擇法是覺亦覺支. 所

餘六種是覺支非覺. 所說道支爲有何義. 尋

心依義名爲道支. 若爾道支唯應有一. 不爾.

餘七是正見分皆順正見從勝爲名. 或道之

支是道支義. 若爾額許道支唯七. 不爾. 正見

是道亦道支. 所餘七種是道支非道. 當言何

位何覺分增. 頌曰

初業順決擇      及修見道位

念住等七品      應知次第增

論曰. 初修業位說念住增. 謂此位中爲息[&FFFF]#

倒. 由念勢力於身等境. 自相共相能審了知.

壞二種愚慧用勝故. 於煖法位說正斷增. 謂

此位中見生死過涅槃功德. 遂能勇猛發勤

精進. 不墜生死速趣涅槃勤用勝故. 於頂法

位說神足增. 謂此位中能制心識. 趣不退位

終不□乏. 信等善根定用勝故. 於忍法位說

五根增. 謂此位中永息惡趣. 終不退墮速入

離生. 增上義成根義勝故. 世第一位說五力

增. 謂此位中不爲煩惱之所屈伏. 力義勝故.

雖忍位中亦容如是. 然非決定是故不說. 或

此位中不爲一切. 餘異生法之所屈伏. 故於

此位力義偏增. 修道位中近菩提位. 助覺勝

故說覺支增. 或此位中斷九品惑. 數數覺故

覺支義增. 見道位中所有道義. 皆具足故說

道支增. 謂尋心依及通往趣. 二義具故說名

爲道. 見道位中二義最勝. 謂見道位聖慧初

生. 如實尋心諦理勝故. 又於此位不起期心.

能速疾行往趣勝故隨數增故. 於契經中先

經數: 一五六二

經名: 阿毘達磨順正理論卷第七十一

頁數: 七二八

上      欄

七後八非修次第. 有餘於此立次第言. 行者

最初由慧勢力. 於身等境自相共相. 如實了

知導起衆善. 如有目者將導衆盲. 是故最初

說四念住. 由四念住了衆境已. 於斷惡修善

能發起正勤. 故於第二說四正斷. 由正勤力

令相續中. 過失損減功德增盛. 於殊勝定方

能修習. 是故神足說在第三. 勝定爲依便令

信等. 與出世法爲增上緣. 由此1五根說爲第

四. 根義旣立能招惡趣. 惡業煩惱不能屈伏.

由此五力說爲第五力義旣成. 能如實覺四

聖諦境. 無疑慮故說七覺支在於第六. 旣如

實覺四聖諦境. 厭捨生死欣趣涅槃. 故說道

支以爲第七. 於中一一辯其次第. 如釋. 經論

應正思心今此論中思擇法相. 於次第理無

勞煩述. 今於此中應*辯覺分. 幾唯無漏幾有

漏耶. 頌曰

七覺八道支      一向是無漏

三四五根力      皆通於二種

論曰. 此中七覺八聖道支唯是無漏. 唯於修

道見道位中方建立故. 謂修道位七覺支增

□近菩提. 謂治有頂故覺支體一向無漏. 一

切覺分皆助菩提. 唯此獨□覺支名者以最

□近. 菩提果故由此理趣證七覺支. 應知但

依治有頂說. 此爲上首類治下地. 唯於無漏

立覺支名. 若不許然寧不通二. 或於一切菩

提分中. 依近菩提立覺支號. 道中修道位近

菩提性近菩提. 唯是無漏故無漏修道方立

覺支名. 見道位中八道支勝故. 此一向無漏

性攝. 雖正見等亦通有漏. 然彼不得聖道支

中      欄

名. 聖道支名目無漏故. 又諸論者許覺分法.

覺支後說定是無漏. 若說在前便通二種. 旣

覺支後方說道支. 故八道支一向無漏. 所餘

通二義准已成. 謂覺分中前位增者. 彼於後

位勢用亦增. 後位增者非於前位. 故毘婆沙

作如是說. 從初業位至盡無生念住常增. 乃

至廣說. 此三十七何地有幾. 頌曰

初靜慮一切      未至除喜根

二靜慮除尋      三四中除二

前三無色地      除戒前二種

於欲界有頂      除覺及道支

論曰. 初靜慮中具三十七. 於未至地除喜覺

支. 於下地法猶懷疑慮. 未能保信故不生喜.

又未至定初現差時. 未能斷除下地煩惱. 後

雖已斷而類同前. 故起彼時皆無有喜. 有說.

一切近分地道. 皆力勵轉故無喜義. 第二靜

慮除正思惟. 彼靜慮中已無尋故. 由契經說

彼地無尋. 彼上等持轉寂靜故. 由此二地各

三十六. 第三第四靜慮中間. 雙除喜尋各三

十五. 前三無色除戒三支. 幷除喜尋各三十

二. 欲界有頂除覺道支. 無無漏故各二十二.

如是諸地隨其所應. 覺分現前少多無定. 謂

隨位別後必兼前. 可一體上義分多種. 故有

多種俱時起義. 2唯四念住必不俱生. 以約所

緣分爲四故. 尙無二慧俱時而生. 肉有一時

四慧□起. 不可一慧約境分多. 以若總緣法

念住攝. 必無一慧於一刹那. 緣四境生四行

相故. 由此理趣初靜慮中. 總而言之具三十

七. 然於一念頓現在前. 極多但容有三十四.

下    欄

如是未至第二靜慮. 極多但容有三十三. 三

四中間極三十二. 前三無色極二十九. 欲界

有頂極唯十九. 一切皆除三念住故. 其中減

者隨位應思. 何故心王不立覺分. 理亦攝在

念住等中. 彼實攝諸加行善故. 然不別立如

慧等者. 心於雜染淸淨分中. 勢用均平無所

偏黨. 覺分唯在淸淨分中. 勢用增强. 是故不

立. 有餘師說. 覺分多緣諸法共相. 心王多分

緣自相生. 是故不立. 有餘復說修習覺分. 本

爲對治一切煩惱. 然諸煩惱心所非心. 故能

治法非心唯所. 障治相□而建立故. 有說. 覺

分輔佐於覺覺是心所慧爲體故. 不可心王

輔佐心所. 如王不可輔佐於臣. 所以心王不

立覺分. 有餘師說. 心導世間於界趣生輪□

無絶. 修習覺分爲斷生死. 由此心王不立覺

分. 有餘師說. 無始時來心爲衆多. 煩惱雜染

馳散諸境. [&FFFF]#3□難調爲調伏心修習覺分. 非

所調伏卽是能調. 是故心王不立覺分. 何緣

諸大心所法中. 唯立四法爲菩提分. 實總攝

在念住等中. 彼實攝諸加行善故. 然別建立

念定慧者. 由此三種順淸淨品. 勢用增强可

立覺分. 想思觸欲於染分中. 勢用增强故不

別立. 於假想觀勝解偏增. 覺分唯攝順眞實

觀. 由此勝解非覺分攝. 有餘師說. 至無學位

勝解方增. 經但立爲無學支故. 菩提分法有

學位增. 由此爲因力能引起三菩提故. 所以

勝解非覺分攝. 作意勢力能發動心. 令於所

緣易脫不定. 覺分於境審諦觀察. 令心專一

與彼相違. 是故作意非覺分攝. 若爾寧立尋

經數: 一五六二

經名: 阿毘達磨順正理論卷第七十一

頁數: 七二九

上      欄

爲覺分. 尋於境界雖策發心. 而欲令心推心

至理. 非令於境色飄易脫. 於諦觀察有策發

能. 說此力能策正見故. 由此作意不可例尋.

有餘師言. 若染若淨初取境位. 作意力增說

爲非理. 如理作意至境相續. 彼勢力微故不

立爲煩惱覺分. 煩惱覺分要於至境. 相續位

中方增盛故. 受於雜染淸淨分中. 勢用俱增

故立覺分. 由此流轉緣起支中立爲受支. 及

於還滅菩提分中立喜覺支. 有餘師說. 受於

雜染雖是增上. 而與淨品作饒益事. 亦有功

能如□□羅. 性雖鄙劣能與豪族作饒益事.

故於靜慮爲饒益支. 菩提分中立覺支號. 何

緣三受皆通無漏. 覺分唯喜非餘二耶. 覺分

所爲行相猛利. 樂捨行相遲鈍故非. 有餘師

言. 樂捨二受爲輕安樂. 行捨所覆相不明了.

是故不立. 何緣大善心所法中. 唯立四法爲

菩提分. 實亦總是念住等攝. 彼實總攝加行

善故. 然別立信勤安捨者. 由此四種順覺强

故. 如何此四順覺用强. 發趣菩提信爲上首.

將修衆行信爲初基. 淸淨果因以信爲本. 若

無信者修趣不成. 故立信根以爲覺分. 有餘

師說. 如淸水珠置濁水中. 水便澄潔令諸有

目鑒衆色像. 如是以信置心品中. 能令俱

生心品澄淨. 由此能見四聖諦理. 漸次增長

成三菩提. 故信最應立爲覺分. 勤於衆行1遍

能策發. 令其速趣三乘菩提. 若無正勤雖已

發趣. 中間懈廢終無所成. 是故立勤以爲覺

分. 有餘師說. 無始時來所以不能. 見四聖諦

都由懈怠. 不樂聽聞如理思惟四聖諦理. 勤

中    欄

能治彼令樂聽聞. 如理思惟四諦理故. 能見

四諦速證菩提. 故勤亦應立爲覺分. 輕安息

務令心調適. 行捨正直令心平等. 故能增長

諸出世行. 令其速趣三乘菩提. 故立安捨以

爲覺分. 有餘師說. 無始時來□掉亂心不見

諦理. 由此不證三乘菩提. 輕安捨2□行捨止

掉. 由斯見諦速趣菩提. 故此亦應立爲覺分.

若爾□愧自性善攝. 於衆善品得白法名. 亦

應立爲菩提分法. 彼不應立以無□愧. 唯與

一切惡心相應. 於散戒中爲勝障□. 於見諦

理爲障力微. 與彼相違名爲□愧. 自性善攝

得白法名. 雖於散戒有勝功力. 而於定善爲

助力微. 菩提分中取順定善. 助覺諦理故彼

不立. 若爾應立無貪無瞋. 彼是善根自性善

故亦不應立. 以諸貪瞋六識相應. 遍通五部

是隨眠性. 發[&FFFF]#惡業爲勝加行. 斷滅善根障

散善强違見諦劣. □彼故立無貪無瞋. 得善

根名自性善攝. 於散善業功力雖强. 助定善

中勢用微劣. 菩提分法取順定善. 助覺諦理

故彼不立. 若爾不放逸應立爲覺分. 不放逸

故衆行皆成. 佛每勸令修不放逸. 亦不應立

於散位中. 放逸令心馳散五欲. 能違施等散

善用强. 非定位中此障用勝. □對彼故立不

放逸. 但於五欲能防護心. 令不馳散專修施

等. 故於散善力用雖强. 助定善中勢用微劣.

菩提分法取順定善. 助覺諦理故彼不立. 若

爾不害應立覺分. 害能逼惱無量有情墮三

惡3道. 彼能治故亦不應立. 害緣事生惱諸有

情. 障修散善不害□此助定力微故亦不應

下     欄

立爲覺分. 有餘師說. 大善法中若所治强. 自

性勝者立爲覺分餘則不然. 所治强者. 謂與

一切染心相應. 自性勝者. 謂助見諦如先所

說. 信勤安捨具足二義. □愧等六無具二者.

謂□等五二義□無. 不放逸一種唯闕自性

勝. 何緣欣厭非覺分耶. 理實亦是念住等攝.

彼實總攝加行善故. 然不別立爲覺分者. 由

此二種行相相違. 俱不遍緣四聖諦境. 無一

地位容□現前. 心品陝少. 是故不立. 有餘師

說. 夫欣厭者. 由慧觀境勢力引生覺分. 謂能

順生覺慧. 義相違故不應別立. 何緣尋伺二

種皆容有加行善及有無漏. 而於覺分一是

一非. 實亦俱通義如前說. 然別立尋不立伺

者. 尋於聖道策正見强. 由彼起時行相猛利.

尋心諦理. 有助見能立爲道支. 伺則不爾. 以

行相起極微劣故. 有餘師說. 二俱行時尋行

相[&FFFF]#映蔽於伺. 4唯伺起位行相轉微. 故覺分

中不別立伺. 策發正見自有正勤. 何更立尋

以爲覺分. 勤策正見有異於尋. 故道支中應

□建立. 謂勤策彼令速進修. 尋力策令速觀

聖諦. 何緣表業不立覺分. 覺分唯是順定善

法心俱無表有勝順能. 表業不然. 是故不立.

何緣不立不相應行以爲覺分. 彼於助覺無

別勝能. 不相應故. 非如無表雖不相應. 而於

道輪有爲□用. 故於覺分不別建立. 有餘師

說. 二無心定能滅心故與相違. 四相及得

於所相成有遷成用. 此於染淨起用平等. 菩

提分法順淨用增故不別立何緣不立信爲

覺及道支. 初發趣時信用增上. 已入聖位立

經數: 一五六二

經名: 阿毘達磨順正理論卷第七十二

頁數: 七三○

上      欄

覺道支. 信於爾時勢用微劣. 故不立在覺道

支中. 何緣於覺支立喜輕安捨. 非亦立彼在

道支中. 彼偏順覺不順道故. 云何順覺且修

道中. 地地各修九品勝覺. 如如於諦數數覺

悟. 如是如是發生勝喜. 由生勝喜復樂觀諦.

如人掘地獲寶生喜. 由生喜故復樂更掘. 故

喜於覺隨順力增. 要由輕安息諸事務. 及由

捨力令心平等. 方能於境審諦覺察. 故立安

捨在覺支中. 云何此三不順於道. 速疾運轉

是聖道義. 此於速運少有相違. □能令心安

隱住故. 何緣於道立尋戒支. 於覺支中非亦

立彼. 彼偏順道不順覺故. 云何順道且見

道中尋策正見. 令於上下八諦境中速疾觀

察. 戒能爲□成見道輪. 令於諦中速疾□轉.

故尋及戒俱立道支. 此復云何不順於覺. 且

尋於諦不寂靜轉. 於聖諦理尋心相故. 覺已

見諦安靜而轉. 故尋於覺少有相違. 覺是相

應有所緣境. 所依行相戒此相違. 故於覺支

不建立彼. 通運名道不可爲例. 何緣覺分不

攝聖種. 分別論者許覺分攝. 故彼宗建立四

十一覺分. 我許攝在念住等中. 而不立爲別

覺分者. 以諸覺分在家出家. 俱能受行及有

欣樂. 聖種唯有諸出家人. 受行欣樂在家有

樂. 必無受行故不別立. 有餘師說. 若許聖種

總是無貪如前已釋. 若許第四體卽是勤. 在

覺分中無勞徵難. 何緣證淨非覺分攝. 實亦

攝在念住等中. 而不立爲別覺分者. 以諸覺

分進修義增. 數習方能證菩提故. 四種證淨

證得義增. 見聖諦時漸頓得故. 由此證淨非

中      欄

覺分攝. 有餘師說. 此卽信戒隨應亦在覺分

中攝

*說一切有部順正理論*卷第七十一

阿毘達磨順正理論卷第七十二

尊者衆賢造

*三藏法師玄□奉       *詔譯

*辯賢聖品第六之十六

修覺分時必獲證淨. 此有幾種依何位得. 實

體是何法有漏無漏耶. 頌曰

證淨有四種      謂佛法僧戒

見三得法戒      見道兼佛僧

法謂三諦全      菩薩獨覺道

信戒二爲體      四皆唯無漏

論曰. 經說證淨總有四種. 一於佛證淨. 二於

法證淨. 三於僧證淨. 四聖戒證淨. 1且見道

位見三諦時. 一一唯得法戒證淨. 見道諦位

兼得佛僧. 謂見苦時得聖愛戒及法證淨. 於

何等法如何而得法證淨耶. 謂唯於苦達唯

有法. 無實有情生決定信. 如是次第見集諦

時. 亦唯如前得二證淨. 達唯集法能爲苦因.

無內士夫生決定信. 從此無間見滅諦時. 亦

唯如前得二證淨. 達唯滅法是眞涅槃. 誠可

遵心生決定信. 從此次後見道諦時. 兼於

佛僧得二證淨. 於佛相續諸無學法. 得佛證

淨於僧相續. 學無學法得僧證淨. 兼言爲顯

見道諦時. 亦得聖戒及法證淨. 達唯道法是

下     欄

證滅因. 誠可遵心生決定信. 然所信法略有

二種. 一別二總. 總通四諦別唯三諦. 全菩薩

獨覺道. 菩薩道者唯有學法. 獨覺道者通學

無學. 若無漏信緣別法生名不雜緣. 於法證

淨若無漏信. 兼緣佛僧名爲雜緣. 於法證淨

故見三諦唯得二種. 見道諦時具足得四. 見

道諦位爲於現前得佛法僧三證淨不. 非皆

現得. 見道諦時現行總緣諸道諦故. 應知現

在唯有雜緣一法證淨. 乘此勢力修得未來

多刹那信. 於中有別緣佛法僧. 或有總緣二

三寶者. 諸別緣者名三證淨. 諸總緣者法證

淨攝. 道類智時修八智故. 亦得三諦法戒二

種. 道法忍等三刹那中. 未來唯修道諦四種.

由所信別故名有四. 應知實事唯有二種. 謂

於佛等三種證淨以信爲體. 聖戒證淨以戒

爲體故唯有二. 若七支戒實唯一者. 如何覺

分中實事有十一. 應唯有十種或十六或多.

以覺分中身語二業. 說有差別及相有異. 正

命一種雖有別說. 離身語業無別體相. 依有

別相前覺分中. 說言實事有十一種. 雖身語

業一一有多. 然種類同故各立一如四念住.

前三證淨謂慧與信. 若不雜緣隨所緣別. 雖

有多種而類同故. 各立爲一此亦應然. 念證

淨中依身語業聖戒相等. 及契經中同說不

缺. 不穿等故總立爲一. 隨身語業類別分二.

聖戒相同總立爲一. 故二與一無相違過. 爲

依何義立證淨名. 如實覺知四聖諦理故名

爲證. 正信三寶及妙尸羅俱名爲淨. 由證得

淨立證淨名. 正信是心淸淨相攝可名爲淨.